**މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރއިން ބަލަހައްޓަމުންގެންދާ އިމާރާތް ތަކުގައި އަލިފާންނިވި ހަރުކޮށް 01 (އެކެއް) އަހަރަށް ސަރވިސްކޮށްބަލަހައްޓައިދޭނެ ފަރާތެއް ހޯދުމާއި ގުޅޭ މަޢުލޫމާތު ކަރުދާސް**

އިޢުލާން ނަންބަރު: (IUL)471-CDS3/1/2019/182

އިޢުލާން ކުރެވުނު ތާރީޚް: 21 އޮކްޓޫބަރ 2019

1. **މަސައްކަތުގެ ތަފްޞީލް**

މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓަކްޗަރ އިން ބަލަހައްޓަމުންދާ އިމާރާތްތަކުގައި އަލިފާންނިވި ހަރުކޮށް ސަރވިސްކޮށް ބަލަހައްޓައިދިނުމަށްޓަކައި، އިމާރާތްތަކުގައި އަލިފާންނިވި ހަރުކުރަންޖެހޭ ތަންތަން އެސެސްކުރުމާއި، އިމާރާތްތަކުގެ ލޭއައުޓް ޑިޒައިންކުރުން އަދި މިހާރު ހަރުކޮށްފައިހުރި އަލިފާންނިވިތަށް އެސެސްކޮށް ( މިހާރު ބޭނުންކުރަމުންދާ އަދަދު) އެ ސިސްޓަމްތަކުގެ ހާލަތު ބަލައި ދިނުމެވެ. ތިރީގައިވާ މައިގަނޑު ކަންތައްތައް ހިމަނުއްވައިގެން މިމަސައްކަތް ކުރިއަށް ގެންދިއުމަށް.

* އަލިފާން ނިވާ ސިސްޓަމް ހަރުކުރުމާއި އިމާރާތްތައް އެއްކޮށް އެސެސް ކުރުން.
* އަލިފާން ނިވާ ސިސްޓަމް ހަރުކުރުމާއި އިމާރާތްތަކުގެ ލޮކޭޝަންތައް ފާހަގަކޮށް ކުރެހުން ހުށަހަޅުން.
* އަލިފާން ނިވާ ސިސްޓަމް ހަރުކުރުމާއި އިމާރާތުގެ ފަޔަރ ލޭއައުޓް ޑިޒައިންކުރުން އަދި ބޭނުންކުރާނެ އެންމެ އެކަށޭނެ ސިސްޓަމް ތަފްސީލާއިއެކު ހުށައެޅުން.
* އަލިފާން ނިވާ ސިސްޓަމް ހަރުކުރާ އިމާރާތްތަކުގެ ތެރެއިން އެއްވެސް އިމާރާތެއްގެ ކުރެހުން މިހާރު ހުރިގޮތުން ފަޔަރ ރެގިއުލޭޝަނަށް ނުފެތޭނަމަ، ފެތޭގޮތަށް ކުރެހުމަށް ގެންނަންޖެހޭ ބަދަލުތައް ހުށަހެޅުން.
* އަލިފާން ނިވާ ސިސްޓަމް ހަރުކުރާ އެއްވެސް އިމާރާތެއްގައި އަލިފާން ނިވާ ނިޒާމެއް ހަރުކޮށްފައި ހުރިނަމަ، ހުރި ސިސްޓަމް އެސެސްކޮށް އެސިސްޓަމެއް މެއިންޓެއިންކޮށް އަޕްގްރޭޑް ކުރަންޖެހޭނަމަ ތަފްސީލް ހުށަހެޅުން.
* އަލިފާން ނިވާ ސިސްޓަމް ހަރުކުރާ އިމާރާތަކަށް 01 (އެކެއް) އަހަރުދުވަހުގެ މެއިންޓަނެންސް އަދި ސަރވިސްކޮސް ބަލަހައްޓާނެ ގޮތުގެ ތަފްސީލް ހުށަހެޅުން.
* މި މަސައްކަތުގެ އަގު ބްރޭކްޑައުން ތަފްސީލް ހުށަހެޅުން.

ނޯޓް: މި މަސައްކަތުގެ މައުލޫމާތު ސާފްކުރުން 2 ދުހަކަށް ބަހާލައިގެން ކުރިއަށްގެންދެވޭނެއެވެ. ތިރީގައި މިވަނީ މައުލޫމާތު ސާފުކުރުން ބަހާލެވިފައިވާ ގޮތް:

1. ފުރަތަމަ ދުވަހު މައުލޫމާތު ސާފްކުރުން
2. ދެވަނަ ދުވަހު މި މަސައްކަތް ކުރަންޖެހޭ އިމާރާތްތަށް ބެލުން.

|  |  |  |
| --- | --- | --- |
| ތާރީޚް | ގަޑި | ތަން |
| 16 އޮކްޓޫބަރ 2019 | 11:30 | މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ |
| 16 އޮކްޓޫބަރ 2019 | 12:00 | ޕަބްލިކް ވަރކްސް ސަރވިސަސް ޑިޕާޓްމަންޓް |
| 16 އޮކްޓޫބަރ 2019 | 13:00 | ދަރުބާރުގެ |
| 16 އޮކްޓޫބަރ 2019 | 13:45 | ބިއްލޫރިޖެހިގެ |
| 16 އޮކްޓޫބަރ 2019 | 14:15 | ވެލާނާގެ |
| 16 އޮކްޓޫބަރ 2019 | 15:00 | ޣާޒީ ބިލްޑިންގ |
| 16 އޮކްޓޫބަރ 2019 | 16:00 | ކާނިވާ ސްޓޭޖް |
| 16 އޮކްޓޫބަރ 2019 | 17:00 | ތިލަފުށި 3 ގައި ހުރި އިމާރާތް |

1. **އަގު ހުށަހަޅުއްވާއިރު ފުރިހަމަ ކުރަން ޖެހޭ ކަންތައްތައް**
   1. އަގު ހުށަހަޅުއްވަން ވާނީ މަސައްކަތުގެ އަގާއި ޖީ.އެސް.ޓީގެ އަގު (ޖީ.އެސް.ޓީ އަށް ރެޖިސްޓްރީ ކުރެވިފައިވާނަމަ) ވަކިން އެނގޭ ގޮތަށް
   2. ޖީ.އެސް.ޓީ ނުވަތަ ބީ.ޕީ.ޓީ ރަޖިސްޓްރީ ސެޓްފިކެޓް ގެ ކޮޕީ
   3. އަމިއްލަ ފަރާތެއްނަމަ އަމިއްލަ ފަރުދުންގެ ވިޔަފާރި ރަޖިސްޓްރީ ކޮޕީ/ ކުންފުންޏެއްނަމަ ކުންފުނީގެ ރަޖިސްޓްރީ ކޮޕީ
   4. ބީލަންތައް ހުންނަންވާނީ ސިޓީ އުރައެއްގައި ބަންދުކުރެވިފައި އެވެ. އަދި ސިޓީ އުރައިގެ ބޭރުގައި ތިރީގައި މިދަންނަވާ ގޮތަށް އެޑްރެސް ކުރެވިފައި އޮންނަންވާނެއެވެ.

**ޕްރޮކިޔުމަންޓް ޔުނިޓް،**

**މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ،**

**އަމީނީ މަގު، މާފަންނު، މާލެ، 20392، ދިވެހިރާއްޖެ.**

**މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރ އިންބަލަހައްޓަމުންގެންދާ އިމާރާތް ތަކުގައި އަލިފާންނިވި ހަރުކޮށް 01 (އެކެއް) އަހަރަށް ސަރވިސްކޮށްބަލަހައްޓައިދޭނެ ފަރާތެއް ހޯދުމަށް**

**އިޢުލާނު ނަންބަރު:  (IUL)471-CDS3/1/2019/182**

* 1. އަގު ހުށަހަޅުއްވާއިރު މަތީގައި ދެންނެވިފައިވާ އެއްވެސް ލިޔުމެއް މަދުނަމަ އެ ޕްރޮޕޯސަލެއް ބާތިލް ކުރެވޭނެއެވެ.

1. **ހުށަހަޅުއްވާ އެސްޓިމޭޓް / އަގުތަކަށް ޕޮއިންޓް ދެވޭނެ އުޞޫލު**

* ޕޮއިންޓް ދެވޭ މައިގަނޑު ކަންތައް:
  + - މަސައްކަތުގެ އަގު 70%
    - ޑެލިވަރީ މުއްދަތު 10%
    - މަސައްކަތުގެ ތަޖްރިބާ 20%

1. **ޕޮއިންޓް ދިނުމުގައި ބެލެވޭނެ ކަންތައްތައް**
   1. މާލިއްޔަތު ޤަވާޢިދުގެ 10.45 ގެ ދަށުން ހުށައަޅާފައިވާ އަގުތަކާއި، އެތަނަކުން އެކަމަކަށް އަންދާޒާކުރާ އަގާއި އަޅާބަލާއިރު ހުށައަޅާފައިވާ އަގުތަކަކީ އެކަމަށް އެކަށީގެންވާ އަގުތަކެއްކަން ބެލުން
   2. **އަގު 70%** (އަގު އިވެލުއޭޓް ކުރުމުގައި ބޭނުންކުރެވޭނީ ތިރީގައި ބަޔާންކުރެވިފައިވާ ފޯމިއުލާއެވެ.)

**For Price:** Lowest price ÷ Price on the proposal x percentage = Total % in price

* 1. **ޑެލިވަރީ މުއްދަތު 10%** (ޑެލިވަރީ މުއްދަތު އިވެލުއޭޓް ކުރުމުގައި ބޭނުންކުރެވޭނީ ތިރީގައި ބަޔާންކުރެވިފައިވާ ފޯމިއުލާއެވެ.)

**For Duration:** Shortest Duration ÷ Duration on the proposal x percentage = Total % in duration

* 1. **ތަޖުރިބާ 20%** (މި މަސައްކަތުގައި ފާއިތުވެދިޔަ 5 އަހަރު ދުވަހު ލިބިފައިވާ ތަޖްރިބާ (މި ގޮތުން މަސައްކަތުގެ ތަޖްރިބާގެ ގޮތުގައި ބެލެވޭނީ 2019 ގެ މި ދުވަހުން ފެށިގެން ( އިޢުލާން ކުރި ތާރީޚުން ފެށިގެން ) ފާއިތުވެދިޔަ 5 އަހަރު ތެރޭ ކުރައްވާފައިވާ ފަޔަރ އެލާމް ސިސްޓަމްތައް ހަރުކުރުމާއި، ފަޔަރ އެލާމް ސިސްޓަމް ސަރވިސްކޮށް ބެލެހެއްޓުމާއި، ފަޔަރ އެލާމް ސިސްޓަމްތައް ހަރުކުރުމަށް އިމާރާތްތަކުގެ އެސެސްމަންޓް ހެދުމާއި، އަލިފާން ނިންވުމުގައި ބޭނުންކުރާ ތަކެތި ސަޕްލައިކުރުމުގެ މަސައްކަތާއި ގުޅޭގޮތުން މަސައްކަތް ހަވާލު ކުރި ފަރާތުން ދީފައިވާ **މަސައްކަތް ނިންމި ކަމުގެ ލިއުމަށެވެ.** **މަސައްކަތް ނިންމި ކަމުގެ ލިޔުމުގެ ގޮތުގައި ކުރަމުންދާ މަސައްކަތެއް އަދި އެގްރިމަންޓެއް ނުބެލެވޭނެއެވެ.** މިގޮތުން މާކްސް ދެވޭނީ ގިނަ ވެގެން 10 ލިޔުމަށެވެ. ކޮންމެ ލިޔުމަކަށް ދެވޭނީ 2 މާކްސް އެވެ.)

1. **އަންދާސީ ހިސާބު ބާތިލްކުރުން** 
   1. މިކަމަށް މަދުވެގެން 3 ފަރާތުން އަންދާސީ ހިސާބު ހުށަނާޅާނަމަ، އަންދާސީ ހިސާބުތައް ބާތިލްކޮށް 2 ވަނަ ފަހަރަށް އިޢުލާން ކުރެވޭނެއެވެ. އަދި 2 ވަނަ ފަހަރު ކުރުމުންވެސް 3 ފަރާތަކުން އަގު ހުށަހަޅާފައި ނުވާނަމަ، މާލިއްޔަތު ގަވާއިދުގެ 10.31 ގެ (ށ) ގައި ބަޔާންކޮށްފައިވާ ގޮތައް މިމަސައްކަތް ހަވާލު ކުރެވިދާނެއެވެ.
   2. އަންދާސީ ހިސާބު ހުށައެޅުމަށްފަހު އަންދާސީ ހިސާބުގެ އަގުތަކަށް ބަދަލެއް ނުގެނެވޭނެއެވެ.
   3. މަޢުލޫމާތު ކަރުދާހުގެ 2 ވަނަ ނުކުތާގައި ބަޔާންކޮށްފައިވާ އަގު ހުށަހަޅުއްވާއިރު ފުރިހަމަ ކުރަންޖެހޭ ކަންތައްތައް ފުރިހަމަ ނުވާނަމަ އެފަރާތުގެ ބީލަމެއް ބާޠިލް ކުރެވޭނެއެވެ.
2. **ނޯޓް**
   1. އަންދާސީ ހިސާބުތައް އިވެލުއޭޓް ކުރުމަށްފަހު ހޮވުނު އަންދާސީ ހިސާބެއް ހުށައެޅިފަރާތަކަށް އެކަން ލިޔުމަކުން އެންގޭނެއެވެ.
   2. އަންދާސީ ހިސާބު ހުށައެޅުމަށްފަހު އެމަސައްކަތައް ހޮވުނު ފަރާތައް ލިޔުމަކުން އެކަން އެންގުމަށްފަހު އެ މަސައްކަތުން ވަކިވެއްޖެނަމަ، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރއިން ކުރުވާ އެއްވެސް މަސައްކަތެއްގައި 1 އަހަރު ދުވަހުގެ މުއްދަތައް އަންދާސީ ހިސާބު ހުށައެޅުމަށް ބައިވެރިއެއް ނުކުރެވޭނެއެވެ.
   3. އަންދާސީ ހިސާބު ހުށައަޅާ ފަރާތްތަކުގެ ތެރެއިން މަސައްކަތައް ނުހޮވޭ ފަރާތްތަކުން ޕޮއިންޓް ދިން އުސޫލު ބަލަން ބޭނުންނަމަ، އަންދާސީ ހިސާބު ހުށައެޅި ދުވަހުން ފެށިގެން 30 ދުވަހުގެ ތެރޭގައި މިމިނިސްޓްރީއަށް ލިޔުމަކުން ހުށައެޅުމުން ޕޮއިންޓް ލިބުނުގޮތް ބެލޭނެއެވެ.
   4. އެގްރީމެންޓްގައި ސޮއި ކުރުމަށް އަންގާތާ 02 ދުވަސް ތެރޭގައި ސޮއިކުރުމަށް ވަޑައިނުގަންނަވާނަމަ ދެވަނަ ފަރާތަކަށް އެވޯޑް ކުރެވޭނެއެވެ.
   5. **ކޮންޓްރެކްޓް އެވޯޑް ކުރުމަށް ފަހު ސަބް ކޮންޓްރެކްޓްގެ ދަށުން އިތުރު ބަޔަކާއި ހަވާލެއް ނުކުރެވޭނެއެވެ.**
3. ބިޑް ހުޅުވުމަށް ހަމަޖެހިފައިވަނީ 2019 އޮކްޓޯބަރ 24 ވާ ބުރާސްފަތި ދުވަހުގެ 13:00 ގައެވެ.
4. އިތުރު މަޢުލޫމާތު ހޯއްދެވުމަށް aishath.ali@planning.gov.mvއަށް މެއިލްކޮށްދެއްވުން އެދެމެވެ.